ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣትሌት ሞ ፋራሕ፡ ብሃይሌ ኣብ ዝውነን ሆቴል ተሰሪቐ ይብል 25 ሚያዝያ 2019 ምንጪ ስእሊ, Nigel Roddis መግለጺ ስእሊ, ሞ ፋራሕ (ፀጋም) ምስ ሃይሌ ገብረስላሴ (ማእኸል) ኣብ ውድድር 'ግሬት ኖርዝ ራን' - ብ2013 እንግሊዛዊ ኣትሌት ሞ ፋራሕ ኣብ ናይ ሃይለ ገብረስላሴ ሆቴል ገንዘበይን ካልእ ንብረተይን ተሰሪቐ፡ ሃይለ ድማ ክሕግዘኒ ብዘይምፍታኑ ኣዝየ ጉህየ ኢሉ ጋዜጣዊ መግለጺ ድሕሪ ምሃቡ፡ ሃይለ ድማ ሞ ፋራሕ ደይ መደይ ኢሉ ስመይን ክብሪ ሆቴለይን ንምጽላምን ንምክፋእን ዝገበሮ እዩ ድሕሪ ምባል፡ `ንኣነዋሪ ባህርያት` ናይ ሞ ፋራሕ ኣውጊዙ። ኣብ ኦሎምፒክ ኣርባዕተ ግዜ ጎብለል ኮይኑ ዝተዓወተ ሞ ፋራሕ [ሙሓመድ ፋራሕ] ኣብቲ ሃይለ ገብረስላሴ ዝውንኖ ሆቴል ተሰሪቐ ብምባሉ ክልቲኦም ኣትሌታት ኣብ ቆይቂ ተጸሚዶም ይርከቡ። እቲ ብሪጣንያዊ ኣትሌት፡ ሞ ፋራሕ ካብቲ ኣዕሪፍሉ ዝነበረ ናይ ሃይለ ገብረስላሴ ሆቴል፤ ገንዘብ፡ ናይ ኢድ ስዓትን ክልተ ሞባይል ቴሌፎናትን ከምዝተሰርቀን፡ ሃይለ ገብረስላሴ ድማ ከምዘይሓገዞ ገሊጹ። ``ብተግባራት ሃይለ ገብረስላሴ ጉህየ`` ኢሉ እቲ ወዲ 36 ዓመት እንግሊዛዊ ኣትሌት። ለንደን ማራቶን፡ "ቑምጣ ስረ ዝዓጠቐ ኹሉ ኣይነዓቕን" ኣትሌት ዘርእሰናይ ታደሰ፡ "ኣትለቲክስ ኣብ ኤርትራ ይዓቢ'ሎ" መስተንክራዊ ዛንታ ኣትሌት ምሩፅ ይፍጠር ወዲ 46 ዓመት ኢትዮጵያዊ ኣትሌት ሃይለ ገብረስላሴ ድማ፡ ነቲ ዝቐረበ ጠቐነ ክምልስ ከሎ፡ ሞ ፋራሕ ደይ መደይ ኢሉ ሽሙን ክብሪ ናይቲ ሆቴል ``ንምጽላምን ንምክፋእን`` ኢሉ ዝገበሮ ኢዩ ክብል ከሲስዎ። ዝሓለፈ ሰንበት ቅድሚ ናይ ሎንዶን ማራቶን ኢዩ ሞ ፋራሕ ነዚ መግለጺ ዝሃበ። ``ብሓቂ ንምዝራብ፡ ሃይለ ገብረስላሴ እዩ ነቲ ሆቴል ዝውንኖ። ኣብቲ ሆቴል ንሰልስተ ኣዋርሕ ድሕሪ ምቕማጥካ፡ እቲ ዋና ክሕግዘካ ብዘይምፍታኑ ኣዝዩ የሕዝን`` ኢሉ እቲ ኣብ ኢትዮጵያ ኣካላዊ ምንቅስቓስ ዘካይድ ዝነበረ ሞ ፋራሕ። ሃይለ ንናይ ሞ ፋራሕ `ኣነዋሪ ባህርያት` ወጊዙ ፋራሕ ብ23 መጋቢት እዩ ንብረተይ ተሰሪቐ ዝበለ። እቲ ክልተ ሳዕ ብ 10,000 ሜትሮ ናይ ጉያ ውድድር ዝተዓወተ ኢትዮጵያዊ ኣትሌት ሃይለ ገብረስላሴ፡ ብወካሊኡ ንቢቢሲ ኣብ ዝሰደዶ መግለጺ፡ ኣንጻር ሞ ፋራሕ ሕጋዊ ስጉምቲ ክወስድ ይደናደን ከምዘሎ ገሊጹ። እቲ ካብ ሞ ፋራሕ ቅድሚ ናይ ሎንዶን ማራቶን ዝተቐበሎ መልእኽቲ ኮነ ኢሉ ``ከጸልሞ`` ዝግበሮ ከምዝኾነ ሃይለ ገሊጹ። እቶም ኣብቲ ሆቴል ዘዕርፉ ኣጋይሽ፡ ኩሉ ዝውንንዎ ዘበለ ንብረትን ካብ 350 ዶላር ንላዕልን ነቲ ምምሕዳር እቲ ሆቴል ከፍልጡ፡ ነቲ ገንዘቦምን ንብረቶምን ዘቐምጥሉ ካዝና ክውሃቡ ወይ ድማ ነቶም ኣመሓደርቲ እቲ ሆቴል ከረክቡ እዮም ዝሕተቱ ኢሉ ሃይለ። እንተኾነ፡ ሞ ፋራሕ ገንዘቡ ብዕሉ ክሕዞ ስለዝመረጸ፡ ኣቲ ዝውንኖ ሆቴል ብዝኾነ መዐቀኒ ተሓታቲ ክኸውን ኣይክእልን ኢሉ። ሰራሕተኛታት እቲ ሆቴል ናይ ሞ ፋራሕን ናይቶም ምስኡ ኣብቲ ሆቴል ዘዕረፉን ሰባት ``ኣነዋሪ ባህርያትን`` ንሓንቲ ብዓልቲ ሓዳር ኣትሌት ኣብቲ ናይ መዋሳወሲ ኣካላት ዘካየድዎ ተጻብኦን ንፖሊስ ከምዝሓበሩ ገሊጹ። እንተኾነ፡ እቲ ኣንጻር ሞ ፋራሕ ቀሪቡ ዝነብረ ናይ ወንጀል ክሲ ብናቱ ናይ ምትዕራቕ ተበግሶ ደው ከምዘበሎ ገሊጹ። `ፋራሕ እቲ ጉዳይ ፍታሕ ክረክብ ይደሊ` ኣፈኛ ሞ ፋርሕ ነቲ ናይ ሃይለ መግለጺ ክምልስ ከሎ፡ ``ሞ ፋርሕ በቲ ናይ ሃይለ መግለጺን እቲ ሆቴልን ዋንኡን ናይቲ ዝተፈጸመ ስርቂ ሓላፍነት ክወስዱ ዘይምድላይ ኣዝዩ ሓዚኑ`` ኢሉ ። ``ሞ ፋርሕ ኩሉ እቲ ብሃይለ ዝተባህለ ከምዘይቅበሎን፡ እቲ መግለጺ ኮነ ኢልካ ነቲ መፍትሕ ናይ ክፍሉ ብምጥቃም ገንዘቡን ካልእ ንብረቱን ዝሰረቑ ናይ ሰርሕተኛታቱ ገበን ንምኽዋል ዝተዋህበ ኢዩ ኢሉ። ``ኣባላት ፖሊስ ስርቂ ከምዝተፈጸመ ኣረጋጊጾም እዮም። እቲ ሆቴል`ውን ስርቂ ከምዝተፈጸመ ተኣሚኑን ሓላፍነት ወሲዱን ምስ ናይ ሞ ፋራሕ ሕጋውያን ኣማኸርቲ ይራኸቡ ነይሮም`` ኢሉ እቲ ኣፈኛ። ``እቲ ሆቴል ነቲ ተሰሪቑ ዝተባህለ ገንዘብ ከሕውዮ ድልው ምዃኑ ገሊጹ ነይሩ። እንተኾነ ሞ ፋራሕ ብሰንኪ ናይ ሓለዋ ጉዳይ ሆቴል ምስቀየረ እቲ ጉዳይ ኣይቀጸለን።`` ምስ ሃይለ ብዛዕባ`ቲ ጉዳይ ንበይኖም ክዘራረብሉ ብዙሕ ፈተነታት ተኻይዱ፡ ሃይለ ግና ኣይመለሰሉን። ሕጂ ስለዝመለሰ ድማ ናቱ ሕጋውያን ኣካላት ምሳና ብምርኻብ ነቲ ጉዳይ ክንፈትሖ ቅሩባት ኢና`` ኢሉ ናይ ሞ ፋራሕ ኣፈኛ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
